
          REPUBLIKA HRVATSKA

PRIMORSKO-GORANSKA ŽUPANIJA

              OPĆINA VRBNIK

             Općinsko vijeće    

KLASA: 024-06/26-01/1

URBROJ: 2170-36-26-03-1

Vrbnik, 10. travnja 2025. godine


Zapisnik sa 7. sjednice  Općinskog vijeća Općine Vrbnik

Sjednica je  održana dana 9.  travnja 2026. godine u općinskoj vijećnici s početkom u 20,00 sati. 

Sjednici prisustvuju vijećnici: Anton Brusić, Laura Kordić, Ivan Juranić, Ivana Vadnov, Slaviša Ivanović, Bartol Hodanić, Vlado Šušak, Erik Kamenar


Sjednici je prisustvovao predsjednik mjesnog odbora Garica Igor Justić, predsjednik mjesnog odbora Risika Silvano Brusić.

Sjednici prisustvuju: Općinski načelnik Dragan Zahija, računovodstveno - administrativni referent Alenka Butković i pročelnica Greta Crnčić.


Sjednici prisustvuju: Josip Polonijo– na zahtjev kao javnost.

Sjednicu otvara Predsjednik Općinskog vijeća Anton Brusić, konstatira da je nazočno osam (8) vijećnika te se može nastaviti s radom i pravovaljano donositi odluke. 

Predsjednik Općinskog vijeća predlaže usvajanje Dnevnog reda, te na prijedlog G. Vlada Šuška dopunjuje dnevni red sa točkom 14. Razmatranje odluke o ukidanju kabelske televizije u vlasništvu Općine Vrbnik i donošenje zaključaka.
DNEVNI  RED

1. Pitanja vijećnika

2. Verifikacija Zapisnika sa 6. sjednice Općinskog vijeća 

3. Prijedlog – Izmjene i dopune proračuna za 2026. godinu sa bilješkama

4. Prijedlog – I. Izmjene godišnjeg programa gradnje komunalne infrastrukture na području Općine Vrbnik u 2026. godini

5. Prijedlog – I. Izmjene godišnjeg programa održavanja komunalne infrastrukture na području Općine Vrbnik u 2026. godini

6. Prijedlog – I. Izmjene programa javnih potreba na području društvene brige o djeci, rada s mladima i socijalne skrbi za 2026. godinu u Općini Vrbnik

7. Prijedlog – I. Izmjene programa javnih potreba u kulturi za 2026. godini

8. Prijedlog – Program javnih potreba razvoja civilnog društva Općine Vrbnik za 2026. godinu

9. Prijedlog - Odluka o osnivanju i imenovanju Savjeta za zaštitu potrošača javnih usluga Općine Vrbnik

10. Prijedlog – Odluka o donošenju Procjene rizika od velikih nesreća Općine Vrbnik

11. Prijedlog – Smjernice za organizaciju i razvoj sustava civilne zaštite na području Općine Vrbnik za period 2026.-2029. g.

12. Na znanje – Ponikve - Izvješće o radu za 2025. g. 

13. Na znanje – Verbena – Izvješće o radu za 2025. g.

14. Razno

Dnevni red usvojen je jednoglasno.

       Ad.1.

Pitanja vijećnika

1. G. Vlado Šušak postavlja upit zašto nisu isplaćene sve naknade za vijećnike u prošloj godini. Računovodstveno - administrativni referent Alenka Butković odgovara da se prema odluci naknade isplaćuju dva puta godišnje, a da se odluka može mijenjat.
2. G. Vlado Šušak ističe kao gospodin Valković iz Vrbnika ima 102 godine te da ga je posjetio Župan te da bi bilo lijepo da ga posjeti i načelnik. 
3. G. Silvano Brusić postavlja pitanje kada će biti montirana ograda na groblju? Načelnik odgovara da je gotova ali još treba na cinčanje. Nadalje postavlja pitanje vezano uz struju u školi, na što načelnik odgovara da će poslati električara. 
4. Gđa Ivana Vadnov postavlja pitanje vezano uz dodatne autobusne linije iz Vrbnika. Načelnik odgovara da je jutarnja linija iz Vrbnika koja prolazi kroz Garicu i Risiku odobrena, a sad se čeka dogovor PGŽ i svih općina vezano uz financiranje svih linija na otoku. Radi se novi model prema kojem će Općina sufinancirat u jednom dijelu sve linije koje idu do Vrbnika, u dijelu će sufinancirat Županija, a dio cijene će korisnici snosit sami.

5. G. Silvano Brusić postavlja pitanje kada će se raditi cesta i upojni bunari u Risiki kraj butige. Načelnik odgovara da cesta nakon sezone, a upojni bunar u skorije vrijeme.

6. G. Slaviša Ivanović postavlja pita kada će biti završeno igralište u Garici. Načelnik odgovara do ljeta. 
7. G. Bartol Hodanić postavlja pitanje da li sada imamo komunalnog redara. Načelnik odgovara da imamo pomorskog, prometnog i komunalnog u jednom te da će on obavljat komunalne poslove.
8. Nadalje, napominje da četrdesetak divljih krava šeće u okolici naselja te da bi se to trebalo riješit. Načelnik odgovara da smo zagradili lokvu u nekom pokušaju da krave odu. Angažirana je i  firma koja se bavi ulovom divljih krava ali ih je teško ulovit jer su divlje te im je teško prići bez da pobjegnu.
9. G. Erik Kamenar postavlja pitanje kada će se očistiti cesta prema Potovošću. Načelnik odgovara da će se očistit vrlo brzo, kroz koji dan. 

10. Nadalje postavlja pitanje kako idu radovi za Vitezićev dom i da li će do sezone biti grubi radovi gotovi. Načelnik odgovara da bi trebali biti te da ćemo sada provest još dvije nabave za namještaj i multimediju. 

11. Gđa Laura Kordić postavlja pitanje kako će se Placa urediti. Načelnik odgovara da će se izbetonirati. 

12. G. Erik Kamenar postavlja pitanje vezano uz sanaciju asfalta. Da li izvođač koji reže na nekom dijelu asfalt mora sanirati rupu. Načelnik odgovara da prilikom izdavanja suglasnosti na prekop uvjetujemo da se asfalt vrati u prijašnje stanje pa investitor to mora pokrpati. 

G. Erik Kamenar iskazuje zabrinutost da se to krpanje ne odrađuje u skladu sa tehničkim zahtjevima te da na nekim dijelovima asfalt propada. 
Nadalje, postavlja pitanje da li se može igralište kraj škole osvijetliti? Načelnik odgovara da imamo projekt dvorane sa igralištem na vrhu dvorane u kojem je to igralište osvjetljeno. Trenutno samo igralište nije u vlasništvu općine već OSNOVNE ŠKOLE FRAN KRSTO FRANKOPAN te bi se prvo trebala ishodovati dozvola od njih.
13. G. Vlado Šušak navodi kako je uočio da je montirana kamera na Placi te da se unatoč tome neki tamo parkiraju. Načelnik odgovara da kamera nije vezana uz naplatu parkinga.
Potom, postavlja pitanje da li će se Namori postavit panoramska kamera. Načelnik odgovara da hoće.
14. Gđa Laura Kordić podsjeća da je na zadnjem vijeću bilo govora o Izmjenama i dopunama Odluke o komunalnom redu. Načelnik navodi kako bi htio još malo vremena da prouči problematiku.

15. G. Bartol Hodanić pita hoće li biti spreman parking ispod rampe do 01.05. Načelnik odgovara da hoće.
16. G. Igor Justić postavlja upit: da li ćemo servisirat sve klime prije sezone. Načelnik odgovara da po potrebi oćemo. 
Ad.2.

Općinsko vijeće razmatralo je Verifikaciju Zapisnika sa 7. sjednice Općinskog vijeća. 
G. Vlado Šušak naglašava kako ne iščitava zaključak vezan za temu besplatnog parkinga pola sata/sat za domicilno stanovništvo. Nakon kraće rasprave zaključeno je da će za sad ostati besplatno 15 minuta kako je i bilo. 
Ovu točku dnevnog reda Vijeće je jednoglasno usvojilo.

Ad.3.

Načelnik Dragan Zahija i računovodstveno - administrativni referent Alenka Butković objašnjavaju izmjene pojedinih stavke proračuna. 

Općinsko vijeće razmatralo je Prijedlog – Izmjene i dopune proračuna za 2026. godinu sa bilješkama te ga je jednoglasno usvojilo. 

Ad.4.

Općinsko vijeće razmatralo je Prijedlog - I. Izmjene godišnjeg programa gradnje komunalne infrastrukture na području Općine Vrbnik u 2026. godini te ga je jednoglasno usvojilo. 

Ad.5.

Općinsko vijeće razmatralo je Prijedlog I. Izmjene godišnjeg programa održavanja komunalne infrastrukture na području Općine Vrbnik u 2026. godini te ga je jednoglasno usvojilo. 
Ad.6.

Općinsko vijeće razmatralo je Prijedlog – I. Izmjene programa javnih potreba na području društvene brige o djeci, rada s mladima i socijalne skrbi za 2026. godinu u Općini Vrbnik te ga je jednoglasno usvojilo. 

Ad.7.

Općinsko vijeće razmatralo je Prijedlog – I. Izmjene programa javnih potreba u kulturi za 2026. godini te ga je jednoglasno usvojilo. 

Ad.8.

Općinsko vijeće razmatralo je Prijedlog – Program javnih potreba razvoja civilnog društva Općine Vrbnik za 2026. godinu te ga je jednoglasno usvojilo. 

Ad.9.

Općinsko vijeće razmatralo je Prijedlog - Odluka o osnivanju i imenovanju Savjeta za zaštitu potrošača javnih usluga Općine Vrbnik te ga je jednoglasno usvojilo. 

Ad.10.

Općinsko vijeće razmatralo je Prijedlog - Odluka o donošenju Procjene rizika od velikih nesreća Općine Vrbnik te ga je jednoglasno usvojilo. 

Ad.11.

Općinsko vijeće razmatralo je Prijedlog - Smjernice za organizaciju i razvoj sustava civilne zaštite na području Općine Vrbnik za period 2026.-2029. g. te ga je jednoglasno usvojilo. 

Ad.12.

Općinsko vijeće primilo je  na znanje – Ponikve - Izvješće o radu za 2025. g. 

Ad.13.

Općinsko vijeće primilo je  na znanje – Verbena – Izvješće o radu za 2025. g.

Ad.14.

Općinsko vijeće razmatralo je Prijedlog - Razmatranje odluke o ukidanju kabelske televizije u vlasništvu Općine Vrbnik i donošenje zaključka. 
G. Vlado Šušak izlaže činjenice koje se moraju uzeti u obzir prilikom donošenja odluke o ukidanju kabelske televizije. Obrazlaže kako je domaće stanovništvo sudjelovalo u troškovima kada se kabelska ustanovljavala te da možda postoji način na koji bi se taj sustav mogao ostaviti, unaprijediti te održavati i dalje. Načelnik odgovara da je sustav zastario te da je osoba koja ga je održavala otišla u mirovinu. Nadalje, po starom gradu ima dosta neurednih kabela i ormarića koji bi se mogli skinut prilikom ukidanja. Smatra da u ovo modernije doba postoje tele-operateri koji se bave pružanjem usluge televizijskih kanala te da korisnici usluga mogu preko njih uzet  navedenu uslugu. Nakon dulje rasprave između vijećnika, donesen je zaključak da će se u kraćem roku pokušati pronaći novog ovlaštenog izvođača za održavanje sustava kabelske infrastrukture. Također, vijećnici su se složili da su, ukoliko dođe do produljenja pružanja usluge, suglasni sa dizanjem cijene te usluge.
Ad.15.

Pod točkom Razno Općinsko vijeće razmatralo je Prijedlog – Odluka o ukidaju javnog statusa te ga je jednoglasno usvojilo.
Sljedeća tema pod razno o kojoj se raspravljalo je popravak puteva po polju. Nakon iznesenih nekoliko mišljenja vijećnika zaključeno je da će Općina i ove godine popraviti puteve čim izvođač bude mogao. 

Sjednica je završila u 22:00  sati.
Zapisničar:

                    


Predsjednik Općinskog vijeća:
Greta Crnčić
                                


Anton Brusić

___________________




________________________

